Na osnovu člana 7 tačka 10 i člana 9 stav 2 Zakona o teritorijalnoj organizaciji Crne Gore („Službeni list CG“, br. 54/11, 26/12, 27/13, 62/13 i 12/14) i člana 44 stav 1 tačka 39 Statuta opštine Mojkovac („Sl.list CG – opštinski propisi“, br. 31/10 i 26/12), Skupština opštine Mojkovac, na sjednici održanoj dana 26.11.2015.godine donijela je
O D L U K U

O naseljima i granicama naselja na teritoriji Opštine Mojkovac
Član 1
Ovom Odlukom određuju se naselja i granice naselja u Opštini Mojkovac.

Član 2
Naseljem, u smislu ove Odluke, smatra se dio teritorije opštine Mojkovac koja ima izgrađene objekte za stanovanje ili privređivanje, osnovnu komunalnu infrastrukturu i druge objekte za zadovoljavanje potreba lokalnog stanovništva, odnosno privrede. 

                                                         Član 3
Teritoriju Opštine Mojkovac čine naselja utvrđena ovom Odlukom, i to:

1. MOJKOVAC  kao naselje gradskog karaktera:

· Trg Ljubomira Bakoča - obuhvata dio između raskrsnice sa ulicama Mališe Damjanovića do raskrsnice sa Njegoševom ulicom, Serdara Janka Vukotića i Trgovačke ulice.

· Ulica Mališe Damjanovića - od raskrsnice sa magistralnim putem M2  do raskrsnice sa Trgom Ljubomira Bakoča.

· Ulica Vojislava Šćepanovića – od raskrsnice sa ulicom Mališe Damjanovića do Željezničke stanice.
· Ulica Đura Đukića – pruža se paralelno sa ulicom Vojislava Šćepanovića, od raskrsnice sa ulicama Mališe Damjanovića i Vojislava Šćepanovića do raskrsnice sa ulicom Nemanjića.

· Ulica Dušana Tomovića - od raskrsnice sa ulicom Filipa Žurića do Dnevnog centra za djecu i omladinu sa smetnjama u razvoju.

· Ulica Filipa Žurića - od raskrsnice sa Trgom Ljubomira Bakoča do Juškovića potoka.

· Ulica Svetozara Drobnjaka - od raskrsnice sa ulicom Filipa Žurića do zgrade Crnogorskog fonda za solidarno stambenu izgradnju.

· Ulica Junaka mojkovačke bitke- poklapa se sa magistralnim putem M2 i ide od mosta na Tari do mosta na Juškovića potoku.

· ulica Valjevska - unutar bloka Vojnih zgrada do raskrsnice sa ulicom Mališe Damjanovića. 

· Ulica Serdara Janka Vukotića – od raskrsnice sa Trgom Ljubomira Bakoča do raskrsnice sa magistralnim M2 putem.

· Ulica Njegoševa – od raskrsnice sa Trgom Ljubomira Bakoča u pravcu sjevera do granice zahvata Izmjene i dopune DUP-a „Centar sa Gornjim Mojkovcem“, zatim granicom DUP-a do katastarske parcele br. 778/1, KO Mojkovac.

· Ulica Balkanska – paralelno sa ulicom Dušana Tomovića od raskrsnice sa Njegoševom ulicom do katastarske parcele br. 1144/1, KO Mojkovac (kuće Janketića).
· Ulica Oslobodilačkih ratova – od raskrsnice sa ulicom Svetozara Drobnjaka do raskrsnice sa Njegoševom ulicom.

· Ulica Kolašinska – paralelno sa ulicom Dušana Tomovića, od katastarske parcele br. 1453/1, KO Mojkovac (kuća Vukovića) do katastarske parcele br. 1467 KO Mojkovac ( do kuće Vidojevića).
· Ulica Marka Miljanova – od katastarske parcele br. 1452, KO Mojkovac (kuća Ristića) do raskrsnice sa Njegoševom ulicom. 

· Ulica Vuka Karađžića – od raskrsnice sa Rudarskim naseljem do parkinga pored Doma kulture.

· Ulica Trgovačka – od raskrsnice sa ulicom Serdara Janka Vukotića do Bor zgrade.

· Rudarsko naselje - od raskrsnice sa Njegoševom ulicom i ulicom Vuka Karadžića do zgrade MUP-a.

· Dio ulice Nemanjića – od rakrsnice sa ulicom Vojislava Šćepanovića do potoka Vidakovića.
· Ambarine, zahvataju prostor između rijeke Tare i pruge Beograd – Bar do presjeka pruge sa ulicom Vojislava Šććepanovića, zatim prostor sa desne strane ulice Vojislava Šćepanovića i lijeve obale rijeke Rudnice do ušća u Taru. 
Naselje gradskog karaktera Mojkovac sastoji se od:  Centra Mojkovca, industrijska zona – jug  i stambena zona – sjever.

            Naselje Mojkovac počinje od ušća Juškovića potoka u rijeku Taru, zatim ide uzvodno Tarom do ušća Bjelojevićke rijeke u Taru, a odatle skreće u pravcu sjeveroistoka, gdje presijeca lokalni put za Bjelojeviće i ide istočno u pravcu potoka Sošića, zatim uzvodno potokom 300m, a zatim u pravcu sjevera ispod Paklješice presijeca kolosjek pruge Beograd - Bar, zatim uz potok Vidakovića ide do lokalnog puta Bojna Njiva – Ravni, a zatim skreće u pravcu sjeverozapada granicom Izmjene i dopune Detaljnog urbanističkog plana „Centar sa Gornjim Mojkovcem“ preko kote 868 do Juškovića potoka, a zatim nizvodno potokom u pravcu jugoistoka do početne tačke – ušća potoka u rijeku Taru.
2. NASELJE  POLJA:
Naselje Polja obuhvata katastarske opštine Donja Polja, Gornja Polja i dio katastarske opštine Sinjavina.
Naselje Polja obuhvata: Gornja Polja (urbanizovani i neurbanizovani dio) i Donja Polja.

Granica naselja Polja sa zapadne strane graniči se sa naseljem Gojakovići, od rijeke Tare preko Kosove glave, Krasića strane, pa ide prema jugozapadu preko Mulekvenice - kota 1805, Vračeg brda - kota 1873, pa preko Ćorovog vrha - kota 1806, Borove glave – kota 1854, pa odatle skreće u pravcu sjevera preko Knež dola do na Kabo – kota 1822, pa nastavlja u pravcu zapada do iznad Bistrih voda a odatle se savija u pravcu sjevera preko Stolca – kota 1889, pa nastavlja prema zapadu preko Stražice na katun Provalija, odakle produžava u pravcu sjeverozapada na Suvi Pećarac – kota 1910, preko Škala – kota 1814, a odtale skreće zapadno na Veliki Pećarac – kota 2042, a odatle jugoistočno granicom opštine Mojkovac-Kolašin do Štitaričke previje, a zatim skreće istočno do kote 2005, pa zatim sjeveroistočno preko Vukićevca na katun Ivanovića pa nastavlja istočno preko Štitaričke provalije do Pometenika, pa zatim preko Orljaka, odatle skreće u pravcu sjeveroistoka preko Jerinine kule, a zatim skreće istočno iznad Poljana i dalje ide između Katuničkog brda i Večerinovca i spušta se sjeveroistočno na Topove – kota 1208, a dalje nastavlja Paljokinom kosom do mosta na Tari, pa dalje ide nizvodno rijekom Tarom do početne tačke sa granicom naselja Gojakovići. 
3. NASELJE PODBIŠĆE:

Naselje Podbišće obuhvata teritoriju KO Podbišće i sastoji se od urbanizovanog i neurbanizovanog dijela.
              Naselje Podbišće počinje od mosta na rijeci Tari i ide lijevom obalom rijeke Tare uzvodno do granice sa opštinom Kolašin, a zatim skreće u pravcu sjeverozapada do Gradca - kota 1364, zatim skreće u pravcu sjevera preko Štitaričke rijeke – kota 1072 do Malog Preprana a zatim skreće u pravcu zapada do Večerinovca, odatle ide u pravcu sjeverozapada preko Večerinovca - kota 1357 do granice sa naseljem Polja, a dalje ide granicom naselja Polja preko Topova – kota 1208, Paljokine kose, do početne tačke mosta na Tari.

4. NASELJE BISTRICA:
Naselje Bistrica obuhvata prostor katastarske opštine Bistrica u čiji sastav ulaze i zaseoci Ljevak i Kaludra i djelove katastarskih opština Sinjavina, Gojakovići i Dobrilovina. 

Naselje Bistrica se graniči od kote 748 mjesto gdje se uliva Tvrdi potok u rijeku Taru i ide uzvodno potokom u pravcu juga do kote 1522, pa preko Dolova  do Ćorovog vrha - kota 1806 a zatim skreće u pravcu jugozapada preko kote 1783 do Borove glave - kota 1854, a odtle skreće u pravcu sjevera do na Kabo – kota 1822, a odatle u pravcu zapada obuhvatajući Bistre vode a zatim u pravcu sjevera do kote 1876, a dalje ide u pravcu sjeverozapada do na Stolac – kota 1889, obuhvatajući prevoj Kabo a zatim skeće u pravcu sjevera kosom prema vrhu Stolac kota 1889, a zatim u pravcu zapada do Stražice – kota 1730, a zatim u pravcu jugozapada obuhvatajući katun Provaliju a zatim skreće u pravcu sjeverozapada preko Suvog Pećarca – kota 1910 do Škala – kota 1814, a odatle skreće u pravcu sjeverozapada preko katuna Planinica do granice sa naseljem Dobrilovina  a zatim u pravcu sjeveroistoka do na Divljak – kota 1865, a odatle ide istočno preko Javorja – kota 1759, Ivanova vrha – kota 1734, Krsca – kota 1638, Vinove loze – kota 1415, a zatim savija u pravcu sjeveroistoka do kote 935, a odatle u pravcu sjevera do mjesta Đavolje lazi na rijeci Tari, a zatim ide uzvodno rijekom Tarom do početne tačke – ušća Tvrdog potoka u Taru.

5. NASELJE GOJAKOVIĆI:
Naselje Gojakovići zahvata dio katastarske opštine Gojakoviće.                                  

Naselje Gojakovići se graniči sa zapadne strane naseljem Bistrica od ušća Tvrdog  potoka u rijeku Taru – kota 748 i ide uzvodno potokom u pravcu juga do kote 1522, pa preko Dolova  do ispod Ćorovog vrha, a odatle ide granicom naselja Polja u pravcu istoka prema Vračem brdu - kota 1873, zatim u pravcu sjeveroistika preko Mulekvenice do kote 1852, a dalje ide u pravcu istoka, pa zatim savija u pravcu sjeveroistoka preko Krasića strane i Kosove glave -  kota  1137 do rijeke Tare, a zatim nizvodno rijekom Tarom do početne tačke - ušća Tvrdog potoka u rijeku Taru.

6. NASELJE DOBRILOVINA:
Naselje Dobrilovina  zahvata dio katastarske opštine Dobrilovina. Naselje Dobrilovina se sastoji od zaseoka Gornje i Donje Dobrilovine.

Granica naselja Dobrilovina počinje od mjesta Đavolje lazi na rijeci Tari, pa ide nizvodno Tarom do kote 677 a zatim ide zapadno do regionalnog puta Mojkovac – Đurđevića Tara, odnosno do granice sa opštinom Žabljak, a zatim ide u pravcu juga granicom sa opštinom Žabljak do Miljića broda, odatle skreće u pravcu jugozapada duž granice sa opštinom Žabljak ispod Šumaričke kose do kote 1743, a dalje ide granicom u pravcu zapada ispod Šančeva do kote 1618,  a zatim se povija granicom jugozapadno do kote 1605, a dalje ide granicom u pravcu jugoistoka do granice sa opštinom Šavnik – kota 2042, a zatim ide istočno do kote 1904 a odatle skreće sjeveroistočno preko katuna Planinica do Divljaka – kota 1865, a zatim ide istočno granicom sa naseljem Bistrica, preko Javorja – kota 1759, Ivanova vrha – kota 1734, Krsca – kota 1638, Vinove loze – kota 1415, a zatim savija u pravcu sjeveroistoka do kote 935, a odatle u pravcu sjevera do početne tačke, odnosno do mjesta Đavolje lazi na rijeci Tari.

7. NASELJE PROŠĆENJE:
Naselje Prošćenje obuhvata teritoriju katastarskih opština Slatina, Gostilovina i Prošćenske planine i dio katastarskih opština Jakovići i Stevanovac, a sastoji se iz zaseoka: Slatina, Jakovići, Gostilovina i Crvena Lokva.

Naselje Prošćenje počinje od granice sa katastarskom opštinom Stevanovac na rijeci Tari pa ide nizvodno rijekom Tarom do granice sa opštinom Žabljak i Pljevlja, a zatim skreće istočno granicom sa opštinom Pljevlja do kote 1586, a dalje granicom u pravcu jugoistoka preko kote 1702 do granice sa opštinom Bijelo Polje – ispod kote 1629, zatim ide granicom sa opštinom Bijelo Polje u pravcu istoka do kote 1698, a dalje granicom u pravcu jugoistoka do granice sa naseljem Stevanovac – kota 1651, a zatim pravcu juga preko Burenskog dola, kote 1413, Lugova, do kote 1352 a odatle se povija u pravcu jugozapada ispod Gradca, a dalje u pravcu istoka do na Bare, pa zatim uvalom južno do početne tačke na rijeci Tari.

8.  NASELJE STEVANOVAC:
Naselje Stevanovac obuhvata djelove katastarskih opština: Stevanovac, Lepenac, Žari, Jakovići i Tutići. U sastav naselja Stevanovac ulaze zaseoci  Krstac i Pobrsijeviće.

Granica naselja Stevanovac počinje od ušća potoka Fuštića u rijeku  Taru pa ide uzvodno potokom do lokalnog puta Mojkovac-Slatina, a zatim skreće u pravcu sjeverozapada do potoka Mitrovića zatim uzvodno potokom u pravcu sjevera do iznad kuća Fuštića, azatim se povija u pravcu istoka do potoka Fuštića a zatim uzvodno potokom do magistralnog puta Mojkovac-Bijelo Polje a zatim putem istočno do mosta Gazela, a zatim u pravcu sjevera do iznad kote 1079, a odatle skreće u pravcu sjeverozapada putem Krstac-Bojna Njiva i presijeca Lepešnicu i magistrani put i ide u pravcu sjevera do kote 1472, a dalje ide u pravcu sjeveroistoka do kote 1578, a zatim nastavlja u pravcu istoka do kote 1416, a zatim u pravcu sjeveroistoka do kote 1387, a dalje u pravcu sjevera do granice sa opštinom Bijelo Polje – kota 1398, a zatim opštinskom granicom do kote 1651, dalje ide u pravcu juga preko Burenskog dola, kote 1413, Lugova, do kote 1352 a odatle se povija u pravcu jugozapada obuhvatajući Gradac, a dalje u pravcu istoka do na Bare, pa zatim uvalom južno do rijeke Tare, a dalje uzvodno Tarom do početne tačke – ušća Fuštića potoka u rijeku Taru.

9. NASELJE UROŠEVINA:
Teritorija naselja Uroševina zahvata katastarsku opštinu Tutići, u čiji sastav ulaze i zaseoci: Tutići, Karaula, Lazine. 
Naselje Uroševina počinje od ušća Juškovića potoka u rijeku Taru, pa uzvodno Juškovića potokom u pravcu sjeveroistoka preko kote 898 do prevoja Uroševina (tromeđa naselja Bojna Njiva – Lepenac – Uroševina) pa u pravcu sjeverozapada preko kote 1069  do prevoja Krstac, odatle ide u pravcu juga do mosta Gazela na magistarlnom putu Mojkovac-Bijelo Polje, a zatim ide magistralnim putem u pravcu sjevera do izvorišta Fuštića potoka, zatm nizvodno potokom do iznad kuća Fuštića, zatim ide zapadno do potoka Mitrovića, a zatim nizvodno potokom do lokanog puta Mojkovac-Slatina, a dalje ide putem u pravcu jugoistoka do potoka Fuštića i dalje  nizvodno potokom do ušća potoka u rijeku Taru, a dalje uzvodno Tarom do početne tačke – ušća Juškovića potoka u rijeku Taru.

10. NASELJE BJELOJEVIĆI:
Naselja Bjelojevići zahvata dio katastarske opštine Bjelojevići.

Naselje Bjelojevići počinje od mjesta gdje se uliva Bjelojevićka rijeka u Taru pa u pravcu istoka ispod Mutovaka, dalje istočno kosom do ispod groblja u Pržištima, a odatle savija u pravcu jugoistoka do ušća Tvrdog potoka u Bjelojevićku rijeku, pa dalje uzvodno Bjelojevićkom rijekom prema istoku do kote 1076, a dalje uzvodno u pravcu jugoistoka preko Vragodola i Jeline katunine do prevoja više Šiškog jezera i skreće prema jugu ispod Žubera - kota 1848 prema Krivom smetu do granice sa opštinom Berane i Kolašin, zatim granicom sa opštinom Kolašin u pravcu sjeverozapada preko Crne lokve, Razvršja – kota 2033, Jarčevih strana, dalje opštinskom granicom do rijeke Tare, dalje nizvodno rijekom Tarom do početne tačke – ušća Bjelojevićke rijeke u Taru. 
11. NASELJE BRSKOVO:
Naselje Brskovo obuhvata djelove katastarskih opština Mojkovac i Bjelojevići, sa zaseocima: Čubrovo polje, Pržišta, Rudnica i Marića Luka. 
 Naselje Brskovo počinje od mjesta gdje se uliva Bjelojevićka rijeka u Taru pa u pravcu istoka ispod Mutovaka, dalje istočno kosom do ispod groblja u Pržištima, a odatle savija u pravcu jugoistoka do ušća Tvrdog potoka u Bjelojevićku rijeku, pa dalje uzvodno Bjelojevićkom rijekom prema istoku do kote 1076, a dalje uzvodno u pravcu jugoistoka preko Vragodola i Jeline katunine do prevoja više Šiškog jezera i skreće prema jugu ispod Žubera - kota 1848 prema Krivom smetu do granice sa opštinom Berane, a dalje ide granicom u pravcu sjevera do granice sa opštinom Bijelo Polje i nastavlja granicom do ispod Razvršja, odatle skreće u pravcu sjeverozapada u dužini od 1km, a zatim ide zapadno do Bojne Njive, a zatim ide jugozapadno preko kote 898 i potokom do iznad tunela, dalje ide sjeverozapadno iznad Bojaševine do potoka Vidakovića, zatim skreće prema jugu i ide na stari kolosijek rudnika ispod Paklješice, zatim u pravcu potoka Sošića i zapadno niz potok 300m gdje presijeca lokalni put za Bjelojeviće i skreće prema jugozapadu do početne tačke – ušća Bjelojevićke rijeke u Taru.
12. NASELJE LEPENAC:
Naselje Lepenac obuhvata dio katastarskih opština Lepenac i Žari. Granica naselja Lepenac počinje od mjesta Krstac kota 1079 u pravcu istoka ide nekategorisanim putem ispod Suvog vrha kota 1162 do prevoja ispod Razvršja kota 1173 a zatim skreće u pravcu sjevera kosom povrh Lojanica preko kote 896 (potokom) do ušća Lojaničkog potoka u Lepešnicu, odatle se povija sjeverozapadno do kote 919, a zatim ide u pravcu sjevera preko Oparenog brijega do iznad Mačkata, a odatle ide u pravcu zapada do kote 1146, a zatim u pravcu sjeverozapada preko Cera - kota 1154, do kote 1143, a dalje zapadno do granice sa naseljem Stevanovac - kota 1387, a dalje ide jugozapadno granicom naselja Stevanovac preko kota 1416, 1578 do kote 1472, a odatle nastavlja granicom naselja Stevanovac u pravcu juga do magistralnog puta Mojkovac – Bijelo Polje, a dalje jugoistočno do početne tačke na Krstac – kota 1079.
13. NASELJE ŽARI:
Naselje Žari obuhvata dio katastarske opštine Žari sa zaseocima Obod, Brezovac, Šume - Rijeka, Odolje i Gilnoge.

Granica naselja Žari počinje od mjesta gdje se uliva Lojanički potok u Lepešnicu pa odatle granicom sa naseljem Lepenac u pravcu sjeverozapada - kota 919 pa dalje granicom u pravcu sjevera preko Oparenog brijega do iznad Mačkata, a odatle ide granicom sa Lepencom u pravcu zapada do kote 1146, a zatim u pravcu sjeverozapada preko Cera - kota 1154, do kote 1143, a dalje zapadno do granice sa naseljem Stevanovac - kota 1387, odatle ide granicom sa naseljem Stevanovac u pravcu sjevera do granice sa opštinom Bijelo Polje – kota 1398, a odatle u pravcu istoka opštinskom granicom preko kote 745 do kote 722, dalje u pravcu sjevera granicom u dužini od 600 metara i savija istočno na kotu 779, a dalje granicom u pravcu juga u dužini od 1,2 km, a dalje granicom u pravcu jugoistoka do ispod kote 963, a dalje granicom u pravcu juga do ispod Razvršja, do granice sa naseljem Brskovo, dalje sjeverozapadno granicom naselja Brskovo do granice sa naseljem Lepenac – kota 1173, a dalje granicom naselja Lepenac u pravcu sjevera povrh Lojanice preko  kote 896 (potokom) do početne tačke - ušća Lojaničkog potoka u Lepešnicu.
14. NASELJE ŠTITARICA:
Naselje Štitarica se poklapa sa katastarskom opštinom Štitarica a sastoji se iz zaseoka Gornja i Donja Štitarica.

Granica naselja Štitarica počinje od Tare, granice sa naseljem Podbišće i opštinom Kolašin, pa ide granicom naselja Podbišće u pravcu sjeverozapada  preko Gradca – kota 1364, a zatim granicom Podbišća u pravcu sjevera preko Štitaričke rijeke i kote 1072 do ispod Malog Preprana, zatim granicom zapadno do Večerinovca, a zatim sjeverozapadno preko Večerinovca i kote 1357 do granice sa naseljem Polja, a odatle granicom sa naseljem Polja u pravcu jugozapada do Pražića potoka, dalje granicom u pravcu zapada preko kote 1179 do iznad Jerinine kule, zatim savija granicom jugozapadno do Orljaka, a dalje ide zapadno preko Pometenika – kota 1712, a dalje granicom naselja Polja zapadno preko kota 1760, 1514, do kote 1809, dalje ide granicom u pravcu jugozapada preko Vukićevca – kota 2005, a zatim u pavcu zapada do granice sa opštinom Kolašin, a dalje ide opštinskom granicom u pravcu jugoistoka do Gusara, nastavlja opštinskom granicom preko kote 1706 a dalje granicom u pravcu sjeveroistoka ispod Velikog Preprana do ispod kote 1201, a dalje u pravcu jugoistoka preko Vrlostupa do rijeke Tare i dalje opštinskom granicom desnom obalom rijeke Tare nizvodno do početne tačke – granice sa naseljem Podbišće.
15. NASELJE BOJNA NJIVA:
Naselje Bojna Njiva obuhvata dio katastarske opštine Mojkovac u čiji sastav ulaze i zaseoci  Ravni i Juškovića potok.

    Naselje Bojnja Njiva se graniči sa istočne strane naselja Brskovo od potoka iznad Željezničkog tunela pa ide uzvodno potokom u pravcu sjeveroistoka  preko kote 898 do vododjelnice Mojkovac - Lepenac pa u pravcu zapada obuhvatajući Suvovrh, a dalje u pravcu sjeverozapada nekategorisanim putem do iznad Slavkovog brda - ispod kote 1083 i skeće u pravcu jugozapada prema Uroševini i ide nizvodno Juškovića potokom do mosta na starom putu Mojkovac - Bijelo Polje i skreće u pravcu istoka granicom Izmjene i dopune Detaljnog urbanističkog plana „Centar sa Gornjim Mojkovcem“.

Član 4
Jedinica lokalne samouprave dužna je da obezbijedi postavljanje tabli sa nazivima naselja i ulica u skladu sa zakonom.

Član 5
O realizaciji ove Odluke staraće se organ lokalne uprave nadležan za uređenje prostora.

Član 6
Sastavni dio ove Odluke je grafički prilog granica naselja.

Član 7

Obilježavanje i postavljanje tabli sa nazivima naselja i ulica izvršiće se u roku od 90 dana od dana stupanja na snagu ove odluke.

Član 8
Danom stupanja na snagu ove Odluke prestaje da važi Odluka o određivanju naziva naselja na području Opštine Mojkovac („Sl.list RCG – opštinski propisi 1/2001).

Član 9
Ova Odluka stupa na snagu osmog dana od dana objavljivanja u „Sl. list Crne Gore  – opštinski propisi“. 

